title: 2014/345/ES: Komisijas Lēmums ( 2014. gada 6. jūnijs ), ar ko groza Lēmumu 2012/481/ES par ekoloģiskajiem kritērijiem ES ekomarķējuma piešķiršanai apdrukātam papīram (izziņots ar dokumenta numuru C(2014) 3590)  Dokuments attiecas uz EEZ

text:
               11.6.2014

               LV

               Eiropas Savienības Oficiālais Vēstnesis

               L 170/64

         KOMISIJAS LĒMUMS
   (2014. gada 6. jūnijs),
   ar ko groza Lēmumu 2012/481/ES par ekoloģiskajiem kritērijiem ES ekomarķējuma piešķiršanai apdrukātam papīram

         (izziņots ar dokumenta numuru C(2014) 3590)

   (Dokuments attiecas uz EEZ)

      (2014/345/ES)

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
   apspriedusies ar Eiropas Savienības Ekomarķējuma komiteju,
   tā kā:

               (1)

               Komisijas Lēmums 2012/481/ES (2) neattiecas uz kartona substrātiem, kuru gramāža pārsniedz 400 g/m2, jo minētajā lēmumā ir noteikts, ka apdrukāta papīra izstrādājumus izgatavo tikai no tāda papīra, kam piešķirts ES ekomarķējums, kā tas paredzēts Komisijas Lēmumā 2011/333/ES (3) vai Komisijas Lēmumā 2012/448/ES (4). Tomēr dažām produktu kategorijām, piemēram, bloknotiem, piezīmju grāmatiņām, burtnīcām, piezīmju grāmatiņām ar spirālveida stiprinājumu un vākos iestiprinātiem kalendāriem, uz ko attiecas Lēmums 2012/481/ES, ir nepieciešams izmantot kartonu, kura gramāža pārsniedz 400 g/m2. Šā iemesla dēļ kritēriju izpilde attiecībā uz dažiem produktiem nav bijusi iespējama.

               (2)

               Komisijas Lēmuma 2014/256/ES (5) darbības jomā ietilpst papīra kancelejas piederumi, kuros vismaz 70 % masas ir papīrs, kartons vai papīra substrāti, un tajā ir noteiktas prasības attiecībā uz kartona substrātiem, kuru gramāža pārsniedz 400 g/m2.

               (3)

               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu.

               (4)

               Tāpēc būtu attiecīgi jāgroza Lēmums 2012/481/ES,

         IR PIEŅĒMUSI ŠO LĒMUMU.
   1. pants
   Lēmumu 2012/481/ES groza šādi:

               1)

               lēmuma 1. panta 1. punktu aizstāj ar šādu:
               “1.   Produktu grupā “apdrukāts papīrs” ietilpst visi apdrukāta papīra izstrādājumi, kuros vismaz 90 % masas ir papīrs, kartons vai papīra substrāts, izņemot tādus izstrādājumus kā grāmatas, katalogi, bukleti vai veidlapas, kuros vismaz 80 % masas ir papīrs, kartons vai papīra substrāts. Ieliktņus, vākus un jebkuru apdrukātu papīru, kas ir daļa no gatavā apdrukātā papīra, uzskata par apdrukāta papīra izstrādājuma daļu.”;

               2)

               lēmuma 1. panta 3. punkta c) apakšpunktu aizstāj ar šādu:

                           “c)

                           mapes, aploksnes, ātršuvēji un papīra kancelejas piederumi.”;

               3)

               lēmuma 2. panta 1. punktu aizstāj ar šādu:

                           “1)

                           “grāmata” ir iesiets un/vai līmēts apdrukāta papīra izstrādājums cietos vai mīkstos vākos, piemēram, mācību grāmata, daiļliteratūras vai cita literatūras stila grāmata, pārskats, rokasgrāmata un brošēta grāmata. Produktu grupā “grāmata” neietilpst periodiskie izdevumi, brošūras, žurnāli, regulāri izdoti katalogi un gada pārskati;”;

               4)

               lēmuma 2. panta 9. punktu aizstāj ar šādu:

                           “9)

                           “apdrukāta papīra izstrādājums” ir apdrukājama materiāla apstrādes rezultātā tapis izstrādājums. Apstrāde ir papīra apdruka. Apstrāde var ietvert ne vien apdruku, bet arī pēcapstrādi, piemēram, locīšanu, iespiešanu, griešanu vai sastiprināšanu, ko veic, izmantojot līmi, brošēšanu un iesiešanu. Produktu grupā “apdrukāta papīra izstrādājums” ietilpst laikraksti, reklāmas un informatīvi materiāli, periodiskie izdevumi, katalogi, grāmatas, reklāmas lapiņas, brošūras, plakāti, vizītkartes un etiķetes;”;

               5)

               kritēriju Nr. 3 Lēmuma 2012/481/ES pielikumā groza šādi:

                  “3. kritērijs. Pārstrādājamība

               Apdrukāta papīra izstrādājumiem jābūt pārstrādājamiem. Iespiedkrāsai jābūt atdalāmai no apdrukāta papīra izstrādājumiem, un apdrukāta papīra izstrādājuma detaļām, kas nav izgatavotas no papīra, jābūt viegli noņemamām, lai nodrošinātu, ka tās netraucē pārstrādāt attiecīgo izstrādājumu.

                           a)

                           Aģentus, kas mitrā stāvoklī palielina stiprību, var izmantot tikai tad, ja var pierādīt gatavā izstrādājuma pārstrādājamību.

                           b)

                           Adhezīvus drīkst izmantot vienīgi tad, ja var pierādīt to noņemamību.

                           c)

                           Pārklājumam paredzētās lakas un laminātu, tostarp polietilēnu un/vai polietilēnu/polipropilēnu, drīkst izmantot vienīgi grāmatu vākiem, žurnāliem un katalogiem.

                           d)

                           Jāpierāda iespiedkrāsas atdalāmība.

                  Novērtēšana un verifikācija. Pieteikuma iesniedzējs informē par tādu pārstrādājamības testu rezultātiem, kuros pārbaudīti aģenti, kas mitrā stāvoklī palielina stiprību, un adhezīvu noņemamība. Testēšanas standartmetodes ir PTS metode PTS-RH 021/97 (aģentiem, kas mitrā stāvoklī palielina stiprību), INGEDE 12 (nešķīstošu adhezīvu noņemamība) vai ekvivalentas testa metodes. Iespiedkrāsas atdalāmība jāpierāda, izmantojot Eiropas Pārstrādāta papīra padomes izstrādāto metodi, tā saukto iespiedkrāsas atdalīšanas novērtējuma metodi (Deinking Scorecard) (6), vai ekvivalentas testa metodes. Testēšanā jāpārbauda trīs papīra veidi: nekrītots, krītots un pēc formas piegriezts papīrs. Ja viena veida iespiedkrāsu pārdod tikai vienam vai diviem konkrētiem papīra veidiem, tad pietiek ar attiecīgā papīra veida vai veidu testēšanu. Pieteikuma iesniedzējs iesniedz deklarāciju par to, ka krītoti un laminēti apdrukāta papīra izstrādājumi atbilst 3. punkta c) apakšpunktā noteiktajām prasībām. Ja kāda daļa no apdrukāta papīra izstrādājuma ir viegli noņemama (piemēram, plastmasas vāciņi), tad pārstrādājamības testus var veikt bez šīs detaļas. Tas, cik viegli ir noņemt detaļas, kas nav izgatavotas no papīra, ir jāpierāda, iesniedzot deklarāciju, ko sagatavojis uzņēmums, kurš nodarbojas ar papīra savākšanu, papīra pārstrādi vai veic citu līdzīgu darbību. Drīkst izmantot arī testa metodes, saistībā ar kurām kompetenta un neatkarīga trešā puse ir pierādījusi iespēju iegūt ekvivalentus rezultātus.

                  (6)  Drukāto materiālu pārstrādājamības novērtēšana pēc iespiedkrāsas atdalāmības rādītājiem – lietošanas rokasgrāmata, www.paperrecovery.org, sadaļa Publications.”"

         2. pants
   Šis lēmums ir adresēts dalībvalstīm.

      Briselē, 2014. gada 6. jūnijā

            Komisijas vārdā –

            Komisijas loceklis

         Janez POTOČNIK

      (1)  OV L 27, 30.1.2010., 1. lpp.

      (2)  Komisijas 2012. gada 16. augusta Lēmums 2012/481/ES par ekoloģiskajiem kritērijiem ES ekomarķējuma piešķiršanai apdrukātam papīram (OV L 223, 21.8.2012., 55. lpp.).

      (3)  Komisijas 2011. gada 7. jūnija Lēmums 2011/333/ES par ekoloģiskajiem kritērijiem ES ekomarķējuma piešķiršanai kopēšanas un zīmēšanas papīram (OV L 149, 8.6.2011., 12. lpp.).

      (4)  Komisijas 2012. gada 12. jūlija Lēmums 2012/448/ES par ekoloģiskajiem kritērijiem ES ekomarķējuma piešķiršanai avīžpapīram (OV L 202, 28.7.2012., 26. lpp.).

      (5)  Komisijas 2014. gada 2. maija Lēmums 2014/256/ES par ekoloģiskajiem kritērijiem ES ekomarķējuma piešķiršanai pārveidota papīra izstrādājumiem (OV L 135, 8.5.2014., 24. lpp.).


title: Padomes Lēmums (2001. gada 26. jūnijs), par Eiropas Kopienas pievienošanos ANO Eiropas Ekonomikas komisijas Noteikumiem Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām

text:
Svarīgs juridisks paziņojums

|

32001D0505

Oficiālais Vēstnesis L 183 , 06/07/2001 Lpp. 0033 - 0033

		Padomes lēmums(2001. gada 26. jūnijs),par Eiropas Kopienas pievienošanos ANO Eiropas Ekonomikas komisijas Noteikumiem Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām(2001/505/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, un par nosacījumiem to atļauju savstarpējai atzīšanai, kas piešķirtas, pamatojoties uz šīm prasībām (pārskatītais 1958. gada Nolīgums) [1], un jo īpaši 3. panta 3. punktu un 4. panta 2. punkta otro ievilkumu,ņemot vērā Komisijas priekšlikumu [2],ņemot vērā Eiropas Parlamenta piekrišanu [3],tā kā:(1) ANO Eiropas Ekonomikas komisijas Noteikumu Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām vienotās prasības ir paredzētas tehnisko šķēršļu atcelšanai mehānisko transportlīdzekļu tirdzniecībā starp līgumslēdzējām pusēm attiecībā uz bīstamo kravu pārvadāšanai paredzēto transportlīdzekļu konkrētām konstrukcijas īpašībām, kā arī augsta drošības un vides aizsardzības līmeņa nodrošināšanai.(2) Noteikumi Nr. 105 ir izziņoti līgumslēdzējām pusēm un kā 1958. gada pārskatītajam Nolīgumam pievienotie noteikumi ir stājušies spēkā attiecībā uz visām līgumslēdzējām pusēm, kuras līdz Noteikumos norādītajam datumam vai datumiem nebija paziņojušas par saviem iebildumiem.(3) Noteikumi Nr. 105 jāiestrādā Kopienas mehānisko transportlīdzekļu apstiprināšanas sistēmā, tādā veidā tos pievienojot spēkā esošajiem Kopienas tiesību aktiem,IR PIEŅĒMUSI ŠĀDU LĒMUMU.Vienīgais pantsEiropas Kopiena pievienojas Apvienoto Nāciju Organizācijas Eiropas Ekonomikas komisijas Noteikumiem Nr. 105 par bīstamo kravu pārvadāšanai paredzēto transportlīdzekļu apstiprināšanu attiecībā uz to konkrētām konstrukcijas īpašībām.Noteikumu teksts ir pievienots lēmumam [4].Luksemburgā, 2001. gada 26. jūnijāPadomes vārdā —priekšsēdētājsT. Östros[1] OV L 346, 17.12.1997., 78. lpp.[2] OV C 274 E, 26.9.2000., 76. lpp.[3] Piekrišana sniegta 2001. gada 15. maijā (Oficiālajā Vēstnesī vēl nav publicēts).[4] Šos noteikumus publicēs Oficiālajā Vēstnesī nākotnē.--------------------------------------------------


title: 2007/620/EK,Euratom: Padomes Lēmums ( 2007. gada 26. septembris ), ar ko ieceļ Eiropas Ekonomikas un sociālo lietu komitejas locekli no Latvijas

text:
               28.9.2007

               LV

               Eiropas Savienības Oficiālais Vēstnesis

               L 253/37

      PADOMES LĒMUMS

   (2007. gada 26. septembris),
   ar ko ieceļ Eiropas Ekonomikas un sociālo lietu komitejas locekli no Latvijas
   (2007/620/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,
   ņemot vērā Padomes Lēmumu 2006/524/EK, Euratom (2006. gada 11. jūlijs), ar ko laikposmam no 2006. gada 21. septembra līdz 2010. gada 20. septembrim ieceļ Eiropas Ekonomikas un sociālo lietu komitejas locekļus no Čehijas, Vācijas, Igaunijas, Spānijas, Francijas, Itālijas, Latvijas, Lietuvas, Luksemburgas, Ungārijas, Maltas, Austrijas, Slovēnijas un Slovākijas (1),
   ņemot vērā Latvijas valdības ierosināto kandidatūru,
   ņemot vērā Eiropas Komisijas atzinumu,
   tā kā pēc Andra BĒRZIŅA kunga atkāpšanās no amata ir atbrīvojusies viena Eiropas Ekonomikas un sociālo lietu komitejas locekļa vieta, kas paredzēta loceklim no Latvijas,
   IR PIEŅĒMUSI ŠO LĒMUMU.
   1. pants
   Ar šo Gundars STRAUTMAŅA kungs tiek iecelts par Eiropas Ekonomikas un sociālo lietu komitejas locekli, aizstājot Andri BĒRZIŅA kungu, uz pēdējā minētā atlikušo pilnvaru laiku līdz 2010. gada 20. septembrim.
   2. pants
   Šis lēmums stājas spēkā tā pieņemšanas dienā.

      Briselē, 2007. gada 26. septembrī

            Padomes vārdā —

            priekšsēdētājs

         J. SILVA

      (1)  OV L 207, 28.7.2006., 30. lpp.


title: 2011/167/ES: Padomes Lēmums ( 2011. gada 10. marts ), ar ko atļauj ciešāku sadarbību attiecībā uz vienotas patentaizsardzības izveidi

text:
               22.3.2011

               LV

               Eiropas Savienības Oficiālais Vēstnesis

               L 76/53

         PADOMES LĒMUMS
   (2011. gada 10. marts),
   ar ko atļauj ciešāku sadarbību attiecībā uz vienotas patentaizsardzības izveidi
   (2011/167/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 329. panta 1. punktu,
   ņemot vērā Beļģijas Karalistes, Bulgārijas Republikas, Čehijas Republikas, Dānijas Karalistes, Vācijas Federatīvās Republikas, Igaunijas Republikas, Īrijas Republikas, Grieķijas Republikas, Francijas Republikas, Kipras Republikas, Latvijas Republikas, Lietuvas Republikas, Luksemburgas Lielhercogistes, Ungārijas Republikas, Maltas, Nīderlandes Karalistes, Austrijas Republikas, Polijas Republikas, Portugāles Republikas, Rumānijas, Slovēnijas Republikas, Slovākijas Republikas, Somijas Republikas, Zviedrijas Karalistes un Lielbritānijas un Ziemeļīrijas Apvienotās Karalistes lūgumus,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Līguma par Eiropas Savienību (LES) 3. panta 3. punktu Savienība izveido iekšējo tirgu, tās darbība ir vērsta uz to, lai panāktu ilgtspējīgu Eiropas attīstību, kuras pamatā ir līdzsvarota ekonomiskā izaugsme, un tā veicina zinātnes un tehnikas attīstību. Lai sasniegtu šo mērķi, ir lietderīgi izveidot tādus juridiskus nosacījumus, lai uzņēmumi varētu pielāgot ražošanu un ražojumu izplatīšanu pāri valstu robežām un lai uzņēmumiem pavērtu plašākas izvēles iespējas un izdevības. Vienam no uzņēmumiem pieejamajiem juridiskajiem līdzekļiem vajadzētu būt vienotajam patentam, kam ir vienāds spēks visā Savienībā.

               (2)

               Ievērojot Līguma par Eiropas Savienības darbību (LESD) 118. pantu un izveidojot iekšējo tirgu, un nodrošinot tā darbību, vienam no īstenojamiem pasākumiem vajadzētu būt vienotas patentaizsardzības izveidei visā Savienībā un centralizētas atļauju piešķiršanas, koordinācijas un uzraudzības kārtības izveidei visā Savienībā.

               (3)

               Komisija 2000. gada 5. jūlijā pieņēma priekšlikumu Padomes regulai par Kopienas patentu, lai varētu izveidot vienotu patentu, kas nodrošina vienotu aizsardzību visā Savienībā. Komisija 2010. gada 30. jūnijā pieņēma priekšlikumu Padomes regulai par Eiropas Savienības patenta tulkošanas kārtību (turpmāk “ierosinātā regula par tulkošanas kārtību”), kurā paredzēta Eiropas Savienības patentam piemērojamā tulkošanas kārtība.

               (4)

               Padomes 2010. gada 10. novembra sanāksmē tika norādīts, ka nav vienprātības, lai turpinātu ierosinātās regulas par tulkošanas kārtību pieņemšanu. 2010. gada 10. decembrī tika apstiprināts, ka pastāv nepārvaramas grūtības, kuru dēļ vienprātība nav iespējama ne attiecīgajā brīdī, ne tuvākajā nākotnē. Tā kā vienošanās par ierosināto regulu par tulkošanas kārtību ir vajadzīga, lai panāktu galīgo vienošanos par vienotu patentaizsardzību Savienībā, tiek konstatēts, ka, piemērojot attiecīgos Līgumu noteikumus, mērķi – izveidot vienotu patentaizsardzību Savienībā – pieņemamā termiņā nebūtu iespējams sasniegt.

               (5)

               Šajos apstākļos, divpadsmit dalībvalstis, proti, Dānija, Vācija, Igaunija, Francija, Lietuva, Luksemburga, Nīderlande, Polija, Slovēnija, Somija, Zviedrija un Apvienotā Karaliste, 2010. gada 7., 8. un 13. decembra vēstulēs adresēja Komisijai lūgumus, kuros norādīja, ka tās savā starpā vēlas izveidot ciešāku sadarbību attiecībā uz vienotas patentaizsardzības izveidi, balstoties uz pašreizējiem priekšlikumiem, kurus sarunu laikā šīs dalībvalstis atbalstīja, un ka Komisijai tālab būtu jāiesniedz attiecīgs priekšlikums Padomei. Lūgumi tika atkārtoti pausti Padomes sanāksmē 2010. gada 10. decembrī. Pa šo laiku vēl trīspadsmit dalībvalstis, proti, Beļģija, Bulgārija, Čehijas Republika, Īrija, Grieķija, Kipra, Latvija, Ungārija, Malta, Austrija, Portugāle, Rumānija un Slovākija ir rakstiski informējušas Komisiju, norādot, ka tās arī vēlas iesaistīties paredzētajā ciešākā sadarbībā. Ciešāku sadarbību ir lūgušas kopumā divdesmit piecas dalībvalstis.

               (6)

               Ciešāka sadarbībai būtu jānodrošina vajadzīgais tiesiskais regulējums vienotas patentaizsardzības izveidei iesaistītajās dalībvalstīs un jāļauj uzņēmumiem visā Savienībā uzlabot konkurētspēju, jo tiem būtu iespēja iegūt vienotu patentaizsardzību iesaistītajās dalībvalstīs, turklāt tas sekmētu arī zinātnes un tehnikas progresu.

               (7)

               Ciešākas sadarbības mērķim vajadzētu būt vienota patenta izveidei, kas nodrošinātu vienotu patentaizsardzību visu iesaistīto dalībvalstu teritorijā, ko attiecībā uz visām minētajām dalībvalstīm piešķirtu Eiropas Patentu iestāde (EPI). Tulkošanas kārtība ir vienotā patenta neatņemama daļa, tāpēc tai vajadzētu būt vienkāršai un ekonomiski izdevīgai, kā arī tai būtu jāatbilst tulkošanas kārtībai, kas paredzēta priekšlikumā Padomes regulai par Eiropas Savienības patenta tulkošanas kārtību, ar kuru Komisija nāca klajā 2010. gada 30. jūnijā, ietverot kompromisa elementus, kurus prezidentūra ierosināja 2010. gada novembrī un kuri guva plašu Padomes atbalstu. Tulkošanas kārtība saglabātu iespēju iesniegt patenta pieteikumus EPI ikvienā Savienības valodā, vienlaikus nodrošinot, ka tiek kompensētas izmaksas, kas saistītas ar to pieteikumu tulkošanu, kuri iesniegti valodā, kas nav EPI oficiālā valoda. Patents ar vienādu tiesisko spēku būtu jāpiešķir tikai vienā no EPI oficiālajām valodām, kā noteikts Konvencijā par Eiropas patentu piešķiršanu (Eiropas Patentu konvencijā). Nebūtu vajadzīgi citi tulkojumi, neskarot samērīgus pārejas noteikumus, kas paredzētu pagaidu prasību veikt papildu tulkojumus tikai informatīvos nolūkos, bez juridiska spēka. Jebkurā gadījumā brīdī, kad top pieejami kvalitatīvi mašīntulkojumi, kuru kvalitāte ir objektīvi novērtēta, pārejas noteikumi vairs nebūtu spēkā. Strīda gadījumā uz patenta īpašnieku būtu jāattiecina obligāts tulkošanas pienākums.

               (8)

               Ir izpildīti LES 20. panta un LESD 326. pantā un 329. pantā paredzētie noteikumi.

               (9)

               Joma, kurā ciešāka sadarbība tiktu īstenota – tādu pasākumu ieviešana, kuru mērķis ir izveidot vienotu patentu, kurš nodrošina aizsardzību visā Savienībā, un centralizētas atļauju piešķiršanas, koordinācijas un uzraudzības kārtības izveide visā Savienībā – ir noteikta LESD 118. pantā kā viena no jomām, uz ko attiecas Līgumi.

               (10)

               Kā konstatēts Padomes 2010. gada 10. novembra sanāksmē un apstiprināts 2010. gada 10. decembra sanāksmē, Savienība kopumā nevar pieņemamā termiņā sasniegt mērķi izveidot vienotu patentaizsardzību Savienībā, un tādējādi ir izpildīta LES 20. panta 2. punkta prasība, ka ciešāka sadarbība ir galējais līdzeklis.

               (11)

               Ciešākas sadarbības mērķis attiecībā uz vienotas patentaizsardzības izveidi ir stiprināt zinātnes un tehnikas progresu un iekšējā tirgus darbību. Vienotas patentaizsardzības izveide grupā dalībvalstu uzlabotu patentaizsardzības līmeni, nodrošinot iespēju iegūt vienotu patentaizsardzību visā iesaistīto dalībvalstu teritorijā, un novērstu izmaksas un atvieglotu procesu minētajās dalībvalstīs. Tādējādi tā veicina Savienības mērķu sasniegšanu, aizsargā tās intereses un pastiprina integrācijas procesu saskaņā ar LES 20. panta 1. punktu.

               (12)

               Vienotas patentaizsardzības izveide nav iekļauta LESD 3. panta 1. punktā minētajā to jomu sarakstā, kurās Savienībai ir ekskluzīva kompetence. Eiropas intelektuālā īpašuma tiesību izveides juridiskais pamats ir LESD 118. pants, kas ietilpst VII sadaļas (Kopīgi noteikumi par konkurenci, nodokļiem un tiesību aktu tuvināšanu) 3. nodaļā (Tiesību aktu tuvināšana) un kurā ir īpaša atsauce uz iekšējā tirgus izveidi un darbību, kas ir viena no jomām, uz kuru saskaņā ar LESD 4. pantu attiecas Savienības un dalībvalstu dalītā kompetence. Tādējādi vienotas patentaizsardzības izveide, tostarp piemērojamā tulkošanas kārtība, ir Savienības neekskluzīvās kompetences jomā.

               (13)

               Ciešāka sadarbība attiecībā uz vienotas patentaizsardzības izveidi atbilst Līgumiem un Savienības tiesību aktiem un neapdraud iekšējo tirgu vai ekonomisko, sociālo vai teritoriālo kohēziju. Tā nerada šķēršļus vai diskrimināciju tirdzniecībā starp dalībvalstīm un nerada traucējumus dalībvalstu savstarpējā konkurencē.

               (14)

               Īstenojot ciešāku sadarbību attiecībā uz vienotas patentaizsardzības izveidi, tiek ievērota neiesaistīto dalībvalstu kompetence, tiesības un pienākumi. Iespēja iegūt vienotu patentaizsardzību iesaistīto dalībvalstu teritorijā neietekmē patentaizsardzības pieejamību vai nosacījumus neiesaistīto dalībvalstu teritorijā. Turklāt neiesaistīto dalībvalstu uzņēmumiem vajadzētu būt iespējai iegūt vienotu patentaizsardzību iesaistīto dalībvalstu teritorijā ar tādiem pašiem nosacījumiem kā iesaistīto dalībvalstu uzņēmumiem. Netiek skarti neiesaistītajās dalībvalstīs spēkā esošie noteikumi, kas paredz nosacījumus patentaizsardzības iegūšanai to teritorijā.

               (15)

               Jo īpaši ciešāka sadarbība attiecībā uz vienotas patentaizsardzības izveidi atbilstu Savienības tiesību aktiem par patentiem, jo ciešākā sadarbībā tiktu ņemti vērā jau esošie acquis.

               (16)

               Ar noteikumu, ka tiek ievēroti visi šajā lēmumā paredzētie līdzdalības nosacījumi, visas dalībvalstis var jebkurā laikā iesaistīties ciešākā sadarbībā attiecībā uz vienotas patentaizsardzības izveidi, ja tās ir gatavas ievērot visus tiesību aktus, kas jau pieņemti šajā jomā saskaņā ar LESD 328. pantu,

         IR PIEŅĒMUSI ŠO LĒMUMU.
   1. pants
   Ar šo Beļģijas Karalistei, Bulgārijas Republikai, Čehijas Republikai, Dānijas Karalistei, Vācijas Federatīvajai Republikai, Igaunijas Republikai, Īrijas Republikai, Grieķijas Republikai, Francijas Republikai, Kipras Republikai, Latvijas Republikai, Lietuvas Republikai, Luksemburgas Lielhercogistei, Ungārijas Republikai, Maltai, Nīderlandes Karalistei, Austrijas Republikai, Polijas Republikai, Portugāles Republikai, Rumānijai, Slovēnijas Republikai, Slovākijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei atļauj savā starpā izveidot ciešāku sadarbību attiecībā uz vienotas patentaizsardzības izveidi, piemērojot atbilstīgus Līgumu noteikumus.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 10. martā

            Padomes vārdā –

            priekšsēdētājs

         CSÉFALVAY Z.


title: 2011/726/: Eiropas Parlamenta un Padomes Lēmums ( 2011. gada 25. oktobris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2010/026 PT/ Rohde )

text:
               8.11.2011

               LV

               Eiropas Savienības Oficiālais Vēstnesis

               L 289/32

         EIROPAS PARLAMENTA UN PADOMES LĒMUMS
   (2011. gada 25. oktobris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Portugāles pieteikums EGF/2010/026 PT/Rohde)
   (2011/726/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darbiniekiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma tika paplašināta, tajā iekļaujot atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot ikgadējo maksimālo apjomu EUR 500 miljonu apmērā.

               (4)

               Portugāle 2010. gada 26. novembrī iesniedza pieteikumu par EGF izmantošanu attiecībā uz darbinieku atlaišanu uzņēmumā Rohde, un 2011. gada 19. maijā tā iesniedza papildu informāciju. Šis pieteikums atbilst Regulas (EK) Nr. 1927/2006 10. pantā izklāstītajām prasībām par finansiālo ieguldījumu noteikšanu. Tādēļ Komisija ierosina izmantot summu EUR 1 449 500 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Portugāles iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 449 500 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 25. oktobrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. DOWGIELEWICZ

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.